89. 
med rig Plantevækst, et af de frodigste Steder, der er kjendt paa 
Østkysten. I Bunden af Tasiusak findes 3 mindre. Bugter, hvori 
udmunde fiskerige Elve, der komme fra nogle større Søer længere 
inde paa Øen; nogle smaa Øer ligge inde i Tasiusak, og paa Øst- 
siden findes et af Petersen ofte nævnet Strømsted Kililtorajivit. 
Selve Stationen bestaar kun af nogle faa Huse, dels Boliger for 
Handelsbestyreren og Missionæren med deres Familier, de eneste 
Danske i Østgrønland, dels Oplagshuse for Varer. 
Den indfødte Befolkning i Angmagsalikegnen bestaar af 
henved 400 Mennesker, der leve meget spredt paa Bopladser ofte 
kun bestaaende af et enkelt Hus. Paa Angmagsalikøen findes nogle 
Bopladser, paa Cap Dan Øen andre; nogle ligge paa Smaaøer ved 
Sermilikfjordens Munding, enkelte spredt i Angmagsalikfjorden. 
Beskrivelsen af Naturforholdene ved Angmagsalik har jeg givet 
efter Beretningerne fra Nordenskjålds"), Holms, Ryders og 
Amdrups Ekspeditioner, efter Beretningerne i ,,Meddelelser fra 
Direktoratet for den kongelige grønlandske Handel", 
1895—1902, samt efter Oplysninger i Petersens Breve. Meteoro- 
logiske Iagttagelser ere stadig gjorte af Petersen under hans Ophold 
i Angmagsalik for Meteorologisk Institut, som har overladt mig de 
anførte Middeltal, udregnede for et Tidsrum af 6 Aar, og desuden 
givet: mig forskellige andre Oplysninger. For Hjælpsomhed hermed 
skylder jeg Hr. Afdelingschef Willaume-Jantzen Tak. 
Anas crecca L. 
Krikand. 
To Gange har Petersen faaet Krikænder ved Angmagsalik, idet 
han i Slutningen af September 1897 skød en nær ved Stationen 
og hjemsendte Skindet, der viste sig at være af en Han i Sommer- 
dragt; og 25. September 1899 fik en fra en Grønlænder, der havde 
skudt den samme Dag ved Cap Dan ud af en Flok paa 6. 
1) Den andra Dickson'ska Expeditionen till Grånland, Stockholm 1885. 
